De ganze Daach gäijhn mer die bloo unn rout a(n)gemoolte Hiehner nit aus em Kopp.  Unn wie oweds de Unkel dSaugrumbeere kocht, ward ich, bis se wääch sinn unn häijb mim Schierhooke de Deckel  vum Weschkessel houch.  Nooch äänre Weil häb ich vier dicke Grumbeere uffm Borrem liche unn waard, bis se nimmi sou hääß sinn.  Dann steck ich se mer in de Housesack unn renn, dass mich de Unkel nit sieht, bis vor an dBachbrick ans Millers ehr Barack.  Ich muss e Zeit lang gucke, bis ich en wirrer kenn.  Dann geh ich anne zu em unn drick em die Grumbeere durchs Gitter.  In de houle Hand fangt er se uff unn gebt Owwacht, dass jo niggs runnerfallt.